14 Buka eno e diretswe go go thusa go nonotsha tumelo ya gago. Ditlhogo tse di latelang di tserwe mo motseletseleng wa ditlhogo tse di reng, “Etsa Tumelo ya Bone,” tse di neng tsa gatisiwa mo makasineng wa Tora ya Tebelo go tloga ka 2008 go fitlha ka 2013. Le fa go ntse jalo, go tsentswe tshedimosetso nngwe. Go na le dipotso tse di tla re thusang go tlotla ka dintlha dingwe le go bona kafa re ka di dirisang ka gone. Go dirilwe ditshwantsho tse dintsi tse dintle gore di dirisiwe mo bukeng eno, mme tse di neng di ntse di le teng di ile tsa godisiwa le go tokafadiwa. Go tsentswe le dikarolo tse dingwe tse di kgatlhang tse di jaaka lenaane le ditiragalo le dimmapa. Buka ya Etsa Tumelo ya Bone e diretswe gore re ithute re le nosi, re le lelapa re bo re ithute yone kwa phuthegong. Malapa a le mantsi a ka itumelela go balela dipolelo tsa yone kwa godimo ba le mmogo.